TTK Küldöttgyűlési beszámoló

Sportbiztos

2013. július 6. – 2013. szeptember 24.

A beszámolómban a tisztségen kívüli kari és szakos aktivitásomat is olvashatjátok!

Időrendi bontás:

2013. július 6. – Alakuló Küldöttgyűlés

2013. július 24. – Földrajz- és Földtudományi Szakterületi Bizottsági ülés

2013. július 25. – EHÖK Sportkultúra pályázati bírálás

2013. július 26. – Diplomaosztó

2013. augusztus 16. - Földrajz- és Földtudományi Szakterületi Bizottsági ülés

2013. augusztus 16. – Földes Gólya-mentor találkozó

2013. augusztus 18-19. – Gyógymatek GT

2013. augusztus 24-30. – Geo-bio GT

2013. szeptember 2. – Főmentori megbeszélés

2013. szeptember 2-3-4-5. – Beiratkozások, kritériumdolgozatok

2013. szeptember 6-7. – ELTE BEAC Sportképzés

2013. szeptember 10. – Sportkampány

2013. szeptember 10. – 5vös 5km megbeszélés

2013. szeptember 10. - Választmány

2013. szeptember 11. – Gólyahajó

2013. szeptember 17. – EHÖK Küldöttgyűlés

2013. szeptember 18. – Kari Tanács

2013. szeptember 19. – Földes gólyaavató

**XXV. jubileumi 5vös 5km**

* Az alakuló küldöttgyűlés óta napi szinten foglalkoztam az 5vös 5km szervezésével, melynek lényegi részét szeptemberben lehetett elkezdeni, de a főbb pontjai a versenynek már korábban megvoltak.

A szeptember 25-én tartandó versenyünket most is önállóan, az ELTE ESZ Kft. kihagyásával valósítjuk meg. Legfőbb tudnivaló, hogy több újdonsággal készültünk a korábbi versenyekhez képest: előzetes és csoportos rajtcsomag átvétel, külön megvásárolható pólók, nevesített rajtszámok, stb. A futáson ismét részt vesznek híres sportolók, illetve a jövő reménységei: Szuper Levente válogatott jégkorongozó, Martinek János olimpiai és világbajnok öttusázó, illetve a nyáron megrendezett 27. Universiade ELTE-s résztvevői mindenképp velünk futnak majd. Az eddigi sportbiztosokat is invitáltam, hisz nélkülük nem tartana ez a sportrendezvény ott ahol. Elődömhöz hasonlóan a verseny lezajlása után egy 5vös 5km-es beszámolóval készülök majd.

**Gólyatáborok**

* Két gólyatáborban vettem részt sportnapon: a Gyógymatek GT-ben egy egész napot átölelő, komplett sportprogram volt, ahol Kis Robinak segítettem. Sok tapasztalatot szereztem, ami a jövőt illeti. A Geo-bio GT-ben pedig egy délután volt a sportnak szentelve foci, méta és röplabda szekciókkal. Véleményem szerint ez még bővülhet jövőre akár, mert meglepően nagy volt a gólyák aktivitása. Igyekeztem az elsőévesek körében minél jobban hirdetni a sportot, ennek érdekében beiratkozásokon sportkisokosokat osztottunk ki csaknem mindenkinek.

**Honlap, faliújság**

* A hök honlapot frissítettem, a sportkisokos megjelenése után volt alkalmam az események időpontját aktualizálni, azonban ez még mindig nem teljes. Sajnos a megbízhatóbb források sem biztos, hogy naprakészek (elteonline), így van még mit dolgozni ezeken. A hök honlap mellett a Földrajz- és Földtudományi Szakterület honlapjára is felkerültek a legfontosabb sporttal kapcsolatos információk. A faliújságot rendbe tettem.

**Sportképzés, Sportkampány**

* Részt vettem a BEAC szervezésében megtartott 2 napos sportképzésen, ahol a sportösztöndíjasokkal, egyedüli kari sportosként betekinthettem sok hasznos és érdekes, az egyetemi sportéletet működtető dologba. Mindezek hatására kialakult bennem egy terv, amelyet ősszel meg szeretnék valóstani a TTK-n sport téren.
* Kihelyezett pulttal és ergométerrel készült a BEAC a sportkurzusokat népszerűsíteni az ELTE karain, így a TTK-n én is besegítettem, ahol szintén szép számban voltak érdeklődők.

**Szakterületi elfoglaltságok**

* Képviselői, mentori és főmentori kötelezettségeimnek eleget téve a gólyatáborban, beiratkozáson, a szakterületi üléseken, gólyaavatón, gólyahajón amennyire tudtam segédkeztem mindenben. Kari Tanács delegáltságomról azonban tanulmányi elfoglaltságaim miatt le kell mondanom.

Mindezek mellett napi szinten válaszoltam meg a felém érkező kérdéseket. A legtöbb a gólyák részéről, illetve az 5vös 5km-rel kapcsolatban jött.

Budapest, 2013. szeptember 21.

**Zakariás Barbara**

**ELTE TTK HÖK Sportbiztos**

**sportbiz@ttkhok.elte.hu**